Så nåede vi 2024

Overordnet synes jeg det har været et godt år.

Vi åbnede klubben med et brag! Vi var rigtig mange medlemmer samlet og vi indvigede 4 lækre nye sponsorerede spring fra LH elteknik, Wiggers auto og mekanik, O.M spring og Fårevejle autoophug!

Denne succes vil vi forhåbentlig gentage igen i år, så mød op d. 17. marts og giv en hånd med! Joan har sørget for at vi igen i år modtager 4 sponsorerede spring, 2 spring fra Malgra tout, 1 fra Nordland og 1 fra MBS tømrer og snedker!

Igennem året har vi haft forskellige junior arrangementer, dressur, military og springstævner, Joan vil komme ind på juniorne, Julie vil komme ind på dressur og Military, og på springsiden har vi haft mandefald da Nanna var nødsaget til at gå ud af besyrelsen.   
Så på springsiden har vi ikke haft voldsomt meget, vi har afholdt et par D-stævner med stor succes og så var vi nødsaget til at aflyse vores C-stævne i spring. Det var noget rigtig bøvl og der blev en del diskussion frem og tilbage med Dansk Rideforbund og Distrikt 4, men desværre tabte vi den kamp.

Vi havde sidste år afsat 4 hele weekender med arbejdsdage, så der var rig mulighed for at komme og være med til alt det praktiske vedligehold. Det var meget forskelligt fremmøde, men stort tak til de medlemmer der mødte op! Husk at man altid har mulighed for at lave noget nede i klubben præcis når det passer jer!

Vi har igen i 2023 haft en rigtig godt kiosk år takket være Kimmie og Bulle! Kæmpe tak!

Vi prøvede til klubmesterskabet 2023 at ændre regler, så det ikke var en krav at have hjælpertimer og generelt åbne klasserne lidt mere, det hjalp desværre ikke meget. Vi har de sidste mange år gjort rigtig meget for vores klubmesterskab i forhold til virkelig lækre primier og vi har brugt rigtig mange penge på det. Det komme vi ikke til at gøre i 2024, det er synd at bruge så mange penge på så få af vores ryttere. Det er jeg personligt rigtig ked af, men jeg håber at vi kan finde klubmesterskabsånden på en anden måde.

Reglerne for klubmesterskabet 2024 vil snaret blive lagt ud, da vi i år allerede afholder klubmesterskab i maj måned.

Sidste år stod jeg og fortalte at vi ikke havde nok hjælpere og at vi derfor ville lave en prøveperiode med et fast betalt hjælperhold. Vi snakkede meget frem og tilbage, og var nærmest fastlagt på et koncept. Men det hele blev skudt til hjørne da Luna og hendes lille udvalg sprang til og fik hjælperproblematikken løst uden at vi skulle til at punge ud. Det har været hårdt arbejde, men vi er virkelig glade for det arbejde der er gjort og håber på at vi også fremadrettet kan få det låst på denne måde! For vi får brug for det!

Mette vil senere fremlægge årsregnskabet for 2023 og et budget for 2024.

Jeg håber det ikke kun er os i bestyrelsen men også jer medlemmer der kan se at de penge vi bruger komme til gavn for jer medlemmer, og hvis der er ønsker lytter vi gerne.

2024 skal bruges på en masse stævner og så er målet at vi i 2024 cirka går i 0 budgetmæssigt.

Joan vores sponsorudvalgsformand har i 2023 samlet store mængde penge sammen og hvad de skal bruges til vil Christian komme mere ind på, men det er hårdt arbejde og det er virkelig stærkt gået!

Her tilsidst vil jeg rigtig gerne takke vores sponsorer, jer medlemmer der møder op til vores arrangementer og den resterende bestyrelse. TAK!

Igen i år vil vi gerne have feedback!

Derfor har I alle muligheden for at skrive ris og ros bag på jeres dagsorden, i må selv vælge om i vil skrive jeres navn på forslaget eller ej. Men jeg vil samle dem alle sammen ind når aftenen slutter og så vil vi tale om de ting der er kommet på vores næste bestyrelsesmøde.

TAK for 2023!